Detsembri Riigikaitse keskendub sotsiaalmeediale – Propastop
26.12.2015
21. detsembril 2105 ilmunud ajaleht Riigikaitse keskendub sotsiaalmeedia rollile tänapäeva konfliktides ja on nii Propastopi fookusega lähedalt seotud. Kahe loo juures on viidatud huvitavale Eestiga seotud juhtumile.
Oliver Kundi lugu “Võitlus meelsuse nimel” koondab näiteid inimeste meelsuse mõjutamisest. Lisaks juba tuntud valedele Ida-Ukrainast toob lugu ära Twitteri aktsiooni #NATOforUkraine, mille abil Ukraina aktivistid oma eesmärkide saavutamiseks Eestit mängu tõmbavad. Ukrainameelne Euromaidan.com lehekülg jagas septembris 2014. sarnaseid pilte lisaks Eestile ka Läti, Leedu, Moldova ja Poola kohta.
Liisa Tageli intervjuu äsja eesti keeles ilmunud raamatu “Sotsiaalmeedia kasutamine relvasüsteemina” autori Elkjer Nisseniga. Intervjuu toob esile Eestiga seotud juhtumi, kuidas Eesti Välisministri Urmas Paeti ja Euroopa välisasjade esindaja Catherine Ashtoni telefonivestlus sotsiaalmeedia kaudu propagandameediasse ja sealt peavoolumeediasse jõudis.
“Riigikaitse” AS Postimehe poolt välja antav ja kaitseministeeriumi ja riigikantselei poolt rahastatav erileht.
Loo juures olev pilt on kuvatõmmis EuroMiadan.com kodulehelt.